CELEX: 62014TN0674
Language: sl
Date: 2014-09-19 00:00:00
Title: Zadeva T-674/14: Tožba, vložena 19. septembra 2014 – SEA/Komisija

3.11.2014   
            
            
               SL
            
            
               Uradni list Evropske unije
            
            
               C 388/23
            
         Tožba, vložena 19. septembra 2014 – SEA/Komisija
   (Zadeva T-674/14)
   2014/C 388/29
   Jezik postopka: italijanščina
   
      Stranki
   
   
      Tožeča stranka: Società per azioni esercizi aeroportuali (SEA) (Segrate, Italija) (zastopniki: F. Gatti, J.-F. Bellis, F. Di Gianni in A. Scalini, odvetniki)
   
      Tožena stranka: Evropska komisija
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               Sklep Komisije C(2014) 4537 final z dne 9. julija 2014, s katerim je Evropska komisija začela formalni postopek preiskave, katerega predmet je bila ustanovitev Airport Handling, razglasi za ničen;
            
         
               —
            
            
               Evropski komisiji naloži plačilo stroškov tega postopka.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja tri tožbene razloge.
   
               1.
            
            
               Prvi tožbeni razlog: neobstoj obrazložitve izpodbijanega sklepa.
               
                           —
                        
                        
                           Tožeča stranka v zvezi s tem trdi, da v izpodbijanem sklepu niso bili upoštevani elementi (na primer ustanovitev trusta za zagotovitev popolne prekinitve gospodarske kontinuitete med Airport Handling in SEA Handling, družbo, ki naj bi prejela pomoč SA.21420), ki imajo osrednjo vlogo pri sprejetju sklepa in o katerih je bila Komisija dobro obveščena.
                        
                     
         
               2.
            
            
               Drugi tožbeni razlog: napačna uporaba člena 107(1) PDEU, ki izhaja iz napačne presoje pomembnih elementov in objektivnih informacij, ki jih je tožeča stranka posredovala Komisiji.
               
                           —
                        
                        
                           Tožeča stranka v zvezi s tem trdi, da je Komisija v izpodbijanem sklepu napačno ugotovila, da je Airport Handling mogoče šteti za gospodarsko naslednico SEA Handling in da prispevek, ki ga je tožeča stranka namenila Airport Handling, pomeni državno pomoč v smislu člena 107(1) PDEU.
                        
                     
         
               3.
            
            
               Tretji tožbeni razlog: kršitev temeljnih načel legitimnega pričakovanja, dobrega upravljanja, sorazmernosti in prepovedi diskriminacije.
               
                           —
                        
                        
                           Tožeča stranka v zvezi s tem trdi, da sta ravnanje služb Komisije in izpodbijani sklep očitno v nasprotju z zgoraj navedenimi načeli pravnega reda Evropske unije. Natančneje, v zvezi z načelom sorazmernosti tožeča stranka trdi, da bi morala Komisija svoje pomisleke odpraviti s skrbno preučitvijo informacij, ki ji jih je tožeča stranka že posredovala v prejšnji fazi preiskave, ne pa sprejeti sklep o začetku formalnega postopka preiskave, ki se izpodbija.